**Ministerstvo dopravy a výstavby Slovenskej republiky**

ako riadiaci orgán pre OPII

vydáva

**Zmenu č. 9**

k

**Vyzvaniu č. OPII-2016/1.1\_1.2/ŽSR-6-NP**

**na predkladanie žiadostí o NFP pre národné projekty prioritnej osi č. 1 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 1 - Železničná infraštruktúra (TEN-T CORE) a obnova mobilných prostriedkov |
| **Investičná priorita** | 7i): Podpora multimodálneho jednotného európskeho dopravného priestoru pomocou investícií do TEN-T  7iii): Vývoj a modernizácia komplexných, interoperabilných železničných systémov vysokej kvality a podpora opatrení na znižovanie hluku |
| **Špecifický cieľ** | 1.1 Odstránenie kľúčových úzkych miest na železničnej infraštruktúre prostredníctvom modernizácie a rozvoja hlavných železničných tratí a uzlov dopravne významných z hľadiska medzinárodnej a vnútroštátnej dopravy  1.2 Zlepšenie technických podmienok pre prevádzku medzinárodnej železničnej dopravy prostredníctvom implementácie vybraných prvkov TSI na najdôležitejších tratiach pre medzinárodnú dopravu (TEN-T CORE) |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Železnice Slovenskej republiky, Bratislava |
| **Projekt/y** | Zoznam národných projektov OPII zverejnený na webovom sídle [www.opii.gov.sk](http://www.opii.gov.sk) (ďalej aj „webové sídlo RO OPII“) |

Dátum zverejnenia zmeny: **05.03.2020**

Dátum účinnosti zmeny: **06.03.2020**

**CIEĽ ZMENY A PRÁVNY ZÁKLAD**

Cieľom zmeny vyzvania je aktualizácia Príručky pre žiadateľa a aktualizácia Hodnotiacich kritérií.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Príloha vyzvania č. 3 Príručka pre žiadateľa OPII
2. Príloha vyzvania č. 4 Hodnotiace kritériá

**ZDÔVODNENIE ZMIEN**

1. Príloha vyzvania č. 3 Príručka pre žiadateľa OPII:

– úprava podmienky poskytnutia príspevku, že žiadateľ má vypracovanú štúdiu realizovateľnosti – popis podmienky zosúladený s revíziou OPII;

– úprava podmienky poskytnutia príspevku, že na verejné práce je vykonaná štátna expertíza – úprava limitov v súlade s novelou Zákona č. 254/1998 Z.z.;

– úprava podmienky poskytnutia príspevku, že pre stavby dopravnej infraštruktúry je vykonaná rezortná expertíza – úprava limitov v súlade s novelou Zákona č. 254/1998 Z.z.;

– úprava prílohy č. 2 Merateľné ukazovatele v súlade s revíziou OPII v. 6 (nový MU č. P0494 v PO 5.1; MU č. P0237 a MU č. P0350 v PO 5.3 a MU č. P0946 v PO 6.1, v PO4 a pod.);

– formálne úpravy.

1. Príloha vyzvania č. 4 Hodnotiace kritériá:

– zosúladenie s aktuálnou verziou Operačného programu Integrovaná infraštruktúra - formálne úpravy.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou (bez sledovania zmien) je zverejnené na webovom sídle RO OPII.

Zmena vyzvania **sa vzťahuje aj na žiadosti o NFP predložené pred dátumom zverejnenia tejto zmeny vyzvania,** o ktorých písomne neinformoval RO OPII žiadateľa o ukončení konania o žiadosti o NFP na RO. RO OPII v prípade potreby umožní žiadateľovi doplniť podanú žiadosť o NFP.